**GEOGRAFIJA**

**Ocenjevanje**

Znanje se ocenjuje ustno in pisno. Profesorica lahko izbere tudi drugačen način pridobivanja ocene napr. iz samostojnega dela pri pouku in izven šole, raziskovalne naloge, referata... Kriteriji za ocene morajo biti predhodno poznani učencem.

**Ustno ocenjevanje** je predhodno napovedano, enkrat ali večkrat na leto. Pri tem upoštevamo

naslednje kriterije:

Nzd: dijak ne odgovarja ali odgovarja neustrezno, napačno, na zemljevidu ne najde niti osnovnih elementov.

Zd: dijak navaja nekaj pravilnih podatkov, vendar zgreši bistvo, slabo se orientira na zemljevidu.

Db: dijak samostojno odgovarja, ne povezuje pojmov, problema ne razume dobro, moti se pri geografski

terminologiji, tudi na zemljevidu se slabo orientira.

Pdb: dijak samostojno odgovarja, povezuje, razume bistvo problema, pri izražanju se rahlo moti, se dobro

orientira na karti.

Odl: dijak je samostojen pri posredovanju odgovorov, navaja svoje primere, išče izvirne rešitve, pravilno

vrednoti, se gladko in pravilno izraža, odlično se orientira na karti.

**Pisna ocena** oz. pisno ocenjevanje je obvezno za vse dijake. Odsoten dijak piše test naknadno. V prvem, drugem in tretjem letniku je pisno preverjanje 3x letno. V četrtem letniku je pisno preverjanje vsaj 3x letno. Kriterij za pisno oceno je napisan na vsakem testu posebej; torej je poznan vnaprej.

**Samostojno delo** zajemaizdelavo izdelkov, kot so referati, plakati, predstavitve potovanj,

projektne ali raziskovalne naloge in drugo (glej spodaj)… profesor v pogovoru z dijaki doreče kriterije v vsakem primeru posebej... Učitelj predhodno obvesti dijaka o pomenu tako pridobljenih ocen pri

zaključevanju ocen konec šol. leta.

Pri referatih oz. samostojnih predstavitvah upoštevamo sledeče:

- vsebina (zanimivost, zgradba referata, poglobljenost obravnavane teme, povezava s temo)

- jezik (pravilnost, ustreznost izražanja, uporaba pravilne terminologije),

- nastop (stik s poslušalci, govorica telesa),

- prosto govorenje,

- vizualna ponazoritev…

**Obvezna je udeležba na ekskurzijah**. Dijaki so dolžni opraviti zadolžitve, povezane z ekskurzijo in aktivno sodelovati na ekskurziji. V primeru neudeležbe na ekskurziji je dijak dolžan opraviti neko drugo zadolžitev v tematski

povezavi z ekskurzijo, po dogovoru z učiteljem.

V četrtem letniku se izvajajo tudi terenske vaje in ekskurzija, točke so del maturitetne ocene iz

geografije.

Samostojno delo izdelajo dijaki,pod vodstvom učitelja mentorja. Samostojno delo je namenjeno poglabljanju in dopolnjevanju učne snovi. Cilj je izboljšati kvaliteto pouka in dvig ravni znanja in veščin. Vsebuje tudi elemente

formativnega spremljanja. Samostojno delo lahko združuje domače naloge, samostojno delo pri pouku in izven pouka, delovni listi družboslovnega dne, ekskurzije in drugo (glej zgoraj). Izdelki so lahko v natisnjeni ali elektronski verziji.

V primeru, da se samostojno delo ocenjuje, velja spodnji kriterij:

Nzd: oddane naloge so pomanjkljivo narejene, nekatere (ali vse) naloge manjkajo, iz nalog se razbere

neznanje in nerazumevanje navodil in učne snovi. Dijak se ne drži rokov oddaje posameznih nalog.

Napisani odgovori so skromni, morda prepisani ali le kopirani iz spletnih strani in kažejo na

neupoštevanje pravil. Niso podani odgovori na vsa vprašanja.

Zd: oddane naloge so pomanjkljivo narejene, niso oddane vse naloge, dijak se ne drži rokov oddaje

nalog. Manjkajo strokovni izrazi, opisi so površni. Samostojne misli in ideje niso izražene v nobeni obliki.

Niso podani odgovori na vsa vprašanja.

Db: oddane naloge so narejene v celoti, vendar imajo pomanjkljivo uporabo strokovnih izrazov,

posamezni odgovori so močno poenostavljeni, skrajšani. Niso izražene lastne ideje pri iskanju rešitev,

odgovori na posamezna vprašanja so zelo osnovni, mestoma le kopirani.

Pdb: oddane so vse naloge, v predpisanem roku. Odgovori so dobri, dijak pozna strokovne termine,

izbral je dobre vzorčne primere, le-te zna tudi pojasniti. Le posamezni odgovori oz. naloge so

pomanjkljive. Dijak vsaj deloma razširi odgovore izven ozkega okvira zahtev profesorja.

Odl: oddane so vse naloge, v predpisanem roku. Odgovori so dobri, pri odgovorih je zaznati dijakovo

večje poznavanje učne snovi, dijak je pokazal samo- iniciativo, naloge razširil izven ozkega okvirja

zahtev profesorja. Odlično zna primerjati ali analizirati posamezne elemente.

**Zaključevanje ocene konec šol. leta.**  Učitelj mora dijakom razložiti, v začetku šol. leta, kako bo potekal izračun zaključene ocene, v primeru, da nimajo vse ocene (ustna, pisna, ocena samostojnega dela) enakovredne teže.

**Predmetni izpit**

Predmetni izpit opravljajo dijaki 3. ali 4.lentika, ki želijo izboljšati zaključeno oceno. Sestavljen je iz pisnega dela, ki traja 90 minut in ustnega dela, ki traja 15 minut (s predhodno 15 min pripravo na odgovarjanje). Ocena se dvigne, če sta obe oceni višji ali če je pisni del višji za najmanj dve oceni oz. je doseženo 95% točk. ( teh dveh primerih ni potreben ustni del).

**Popravni izpit**

Popravni izpit opravljajo dijaki, ki morajo popraviti negativno zaključeno oceno. Sestavljen je iz pisnega dela, ki traja 45 minut in ustnega dela, ki traja 15 minut (s predhodno 15 min pripravo na odgovarjanje). Dijaka se oceni pozitivno, če je pisni del pozitiven (doseženih 50% in več točk) ali, če je pisni del negativen in je potem izkazano ustno znanje vsaj za oceno dobro.

**Dopolnilni izpit**

Dopolnilni izpit imajo dijaki, ki nimajo opravljenih vseh obveznosti. Ker gre za vsebinsko in metodično različne zadeve, se oblika izpita določi naknadno.